Deilu vegna listaverka vísað frá dómi
Héraðsdómur Reykjavíkur hefur vísað frá dómi máli, sem höfðað var vegna deilu um þrjú listaverk eftir Magnús Kjartansson, sem eru lokuð inni í vinnustofu í Álafosshúsinu. Ekkja Magnúsar krafðist þess að eigandi hluta hússins bryti niður vegg svo hægt væri að ná listaverkunum út því hafnar húseigandinn.
Um er að ræða þrjú stór verk, sem Grafarvogskirkja falaðist m.a. eftir að fá að sýna um síðustu páska en það var ekki hægt þar sem ekki tókst að ná þeim út úr vinnustofunni.
Ekkja listamannsins krafðist innsetningar í málverkin. Í dómnum segir, að óumdeilt sé að ekkjan hafi umráð málverkanna en geti ekki komið þeim út úr húsi eins og aðstæður séu.
Dómurinn segir, að tilgangur beinna aðfarargerða sé er að fullnægja skýlausum rétti eigenda til að öðlast umráð yfir eign sinni. Kröfugerð þurfi þó að vera ákveðin og ljós og eins og krafan í þessu máli sé sett fram beinist hún að lausafjármunum sem viðkomandi hafi þegar full umráð yfir. Því sé ógerlegt að fallast á kröfuna og er henni því vísað frá.
Héraðsdómur Reykjavíkur hefur vísað frá dómi máli, sem höfðað var vegna deilu um þrjú listaverk eftir Magnús Kjartansson, sem eru lokuð inni í vinnustofu í Álafosshúsinu.
Ekkja Magnúsar krafðist þess að eigandi hluta hússins bryti niður vegg svo hægt væri að ná listaverkunum út því hafnar húseigandinn.
Ekkja listamannsins krafðist innsetningar í málverkin.
Í dómnum segir, að óumdeilt sé að ekkjan hafi umráð málverkanna en geti ekki komið þeim út úr húsi eins og aðstæður séu.